Бутаўт (імя)

**Бутаўт** (*Буталт*, *Будалт*, *Бутальд*, *Бутэлць*), **Ботаўт** (*Ботальт*) — мужчынскае імя і вытворнае ад яго прозьвішча.

## Паходжаньне

Бодэвалд або Бутвалд, Боталд аб Буталд, пазьней Бодвальт, Ботвальд, Бутаўд або Бутаўт (Bodewald, Botvald, Botuald, Botold, Botaldus, Butaldus, Bodwalt, Botwald, Butaud, Botault, Boutaut, Butaut) і Вальдбот (Waldboth) — імёны германскага паходжаньня. Іменная аснова -бут- (-бот-) (імёны ліцьвінаў Бутвід, Бутрык, Вільбут; германскія імёны Botvid, Butariks, Willebut) паходзіць ад усходнегерманскага but- з значэньнем 'корань, камель' (гепідзкае butilo 'камель') або ад асновы -буд- (-бод-), а аснова -валд- (-алд, -олт) (імёны ліцьвінаў Геральт, Левалт, Рамвольт; германскія імёны Gerwald, Lewolt, Romuald) — ад гоцкага і германскага waldan 'валодаць, гаспадарыць' або wulþus 'слава, мажнасьць'.

Паводле менскага дасьледніка Алёхны Дайліды, які разьвівае ўсходнегерманскую этымалёгію імёнаў літоўскіх князёў і баяраў, імя Бутаўт складаецца з асноваў -бут- (-бот-) і -тэўд- (-дэўт-, -тыд-) (імёны ліцьвінаў Таўтвід, Таўтывіл, Таўтгерд; германскія імёны Teutwidis, Theudowills, Teutgerdis), якая паходзіць ад гоцкага þiuda, германскага þeudo 'род, народ'. Такім парадкам, імя Бутаўт азначае «камель роду». Адзначалася старажытнае германскае імя Teutobod (Teuto-bod).

Варыянты імя ў гістарычных крыніцах: *Rex Butaut* (Хроніка Віганда); *Bwtold* (*Butold*, 18 студзеня 1401 году); *Bernardus dictus Buthouth* (17 студзеня 1413 году); *Butowt Montigalowycz*, *cum Butowdo… cum Stanislaus Buthowthowicz*, *Butowdus… Butowtowicz*, *Butowdum… Stanislaum Butowtowicz* (*Butowd Montigalowicz*; 2 кастрычніка 1413 году); *Buthaw* (Ян Длугаш); *Jusko Botholtowycz* (30 верасьня 1471 году); *nobilibus… Juszkone Butołtowicz* (10 жніўня 1474 году); *Вецъ Бутовтовичъ*, *Юри Бутавтовичъ*, *Станислав Бутовтович* (1528 год); *Бутовт* (1538 год); *Станиславъ Петровичъ з Бютовтовичъ* (1567 год); *з братомъ Томашомъ Бутовтовичъ* (13 жніўня 1586 году); *Casimirus Buttowtt* (1619­—1690 гады); *Jerzy Butołt Andrzeykowicz*, *Leon Butolt Andrzeykowicz* (1690 год); *Roch Butowtt* (1806—1816 гады).

## Носьбіты
* Бутаўт (каля 1346 — па 1381) — князь дарагічынскі
* Бутаўт Мантыгайлавіч ( па 1413) — літоўскі баярын
* Юшка Бутаўтавіч — літоўскі баярын, які ўпамінаецца ў 1471 і 1474 гадох
* Пётар Станіслававіч Бутэлцевіч — расенскі зямянін, які ўпамінаецца ў 1596 годзе
* Юры Янавіч Бутаўтовіч — расенскі зямянін, які ўпамінаецца ў 1600 годзе
* Ботаўты — сужэнцы-фундатары Віленскага францішканскага кляштару ў 1731 годзе
* Тадэвуш Бутаўт Андрайковіч — дзяржаўны дзяяч Вялікага Княства Літоўскага, пісар гродзкі пінскі ў 1777—1785 гадох
* Ігнаці Бутаўт Андрайковіч — дзяржаўны дзяяч Вялікага Княства Літоўскага, падчашы кобрынскі ў 1793—1795 гадох

З XV ст. прыдомкам Будальд (Budold) або Бутальд (Butold) карыстаўся літоўскі шляхецкі род Мантыгайлаў.

Бутаўты (Butowt) — літоўскі шляхецкі род з Троцкага павету.

Бутаўты Андрайковічы гербу Грыф — літоўскі шляхецкі род.

Ботаўты (Botowt) гербу Грыф — літоўскі шляхецкі род.

Бутаўты гербаў Грыф і Пелеш і Бутаўтовічы гербу Гадземба — шляхецкія роды Рэчы Паспалітай.

Будалты (Budołt) — літоўскі шляхецкі род.

У актах Вялікага Княства Літоўскага ўпамінаўся маёнтак Бутаўты (*Бутовты*) ва Ўпіцкім павеце.

## Глядзіце таксама
* Бота
* Валд

## Крыніцы

## Літаратура
* 

Катэгорыя:Мужчынскія імёны